《赠祷旱彭生黄仲珍家僮也》
元代·黄玠

旱魃忍为虐，祠龙拜灵星。踉蹡作禹步，符摄有依凭。

神官与鬼作，霍霍见使令。雷从几上起，云逐剑口生。

一雨滂若注，多稼勃已兴。自彼元气神，惠答如响应。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。